b'\n_START_ARTICLE_\nEstudi op. 25, n\xc3\xbam. 10 (Chopin)\n_START_SECTION_\nEstructura\n_START_PARAGRAPH_\nAquest estudi presenta molts trets \xc3\xbanics que no es troben en la majoria dels altres estudis de Chopin, com per exemple una distintiva i caracter\xc3\xadstica forma tern\xc3\xa0ria. El primer tema es desenvolupa sobre una s\xc3\xa8rie de tresets de corxeres en octaves en un temps de 2/2 (alla breve); per tant, cal interpretar-lo com un allegro molt r\xc3\xa0pid._NEWLINE_El segon tema est\xc3\xa0 escrit en la tonalitat hom\xc3\xb2nima major de si menor, \xc3\xa9s a dir, si major; a m\xc3\xa9s a m\xc3\xa9s, canvia la m\xc3\xa8trica del comp\xc3\xa0s a tres per quatre (3/4). Chopin posa la indicaci\xc3\xb3 que ha de tocar-se lento. El segon tema, que es desenvolupa com una variaci\xc3\xb3 del primer tema, es repeteix fins a quatre vegades abans de tornar al comp\xc3\xa0s de dos i a la tonalitat de si menor._NEWLINE_Durant el segon tema hi ha nombroses indicacions de pedal i de frases musicals per\xc3\xb2, en general, a l\'estudi no hi ha marques de pedal. Igual que en l\'"Estudi op. 10, n\xc3\xbam. 4", Chopin fa especial \xc3\xa8mfasi en el legato durant les frases sense la utilitzaci\xc3\xb3 del pedal. Al llarg de l\'estudi, el compositor nom\xc3\xa9s indica cinc canvis din\xc3\xa0mics: el primer tema complet ha de ser interpretat de forte a fortissimo i el segon tema \xc3\xa9s sempre en piano.'